Kakslauttanen Arctic Resort  : สวรรค์แห่งการดูแสงเหนือที่ดีที่สุดในโลก
Channel: Amazingness
Date: 2021-11-29

ที่นี่ ติดอันดับ 1 ในสวรรค์แห่งการดูแสงเหนือที่ดีที่สุดในโลก เราแค่นอนรอบนเตียง แล้วถ้าเผลอหลับ พอแสงเหนือโผล่มาเมื่อไหร่ aurora alarm เครื่องนี้จะส่งเสียงบอกเราเองจ้า

Kakslauttanen Arctic Resort อยู่ที่ฟินแลนด์ ติดอันดับโรงแรมในฝันหลายโพลมาก นอกจากจะสวยแล้ว ยังเป็น Glass Igloo เจ้าแรก ๆ ของโลกอีกด้วย ด้านนอกดูหนาวก็จริง แต่ในบ้านอุ่นสบาย เสียดายที่ไม่มีห้องอาบน้ำ มีแต่สุขากับอ่างล้างหน้า ถ้าอยากอาบน้ำอุ่น ต้องเดินไปใช้บริการห้องอาบน้ำรวม

ที่กักสเลาต์ตาเนน มีกิจกรรมหนาว ๆ ให้ลองเล่นหลายอย่าง ราคาแต่ละกิจกรรมก็จะประมาณ 7 พันบาทต่อคน อย่างอันแรกก็คือ นั่งกวางเลื่อนไปล่าแสงเหนือ เค้าจะมีชุดหมี  มีหมวก ถุงมือ รองเท้า ผ้าห่ม ถึงมีกลิ่นตุหน่อย ๆ แต่ต้องใส่นะคะ เพราะอุปกรณ์เค้ากันได้ทั้งหนาวทั้งเปียก ใส่แล้วเดินลำบากแต่โคตรอุ่นเลยคะ 

กวางมายืนรอแล้ว เจ้าหน้าที่บอกว่า กวางที่นี่ อยู่ในอุณหภูมิติดลบสามสิบองศาได้สบาย ๆ แต่ละเลื่อนเค้าให้นั่ง 2 คน ไม่ต้องบังคับอะไรเลย เพราะขบวนกวางจะลากเราไปเอง มันเดินเอื่อย ๆ ปล่อยตดออกมาบ้างเป็นระยะ เหม็นใช้ได้จ้า

กิจกรรมต่อไป เราจะดูเหมือน biker มาก เรียกว่า Snowmobile Safari เพราะกิจกรรมนี้ มีความเสี่ยง เค้าจะให้เราเซ็นชื่อยินยอม ประมาณว่า ถ้าเกิดอุบัติเหตุขึ้นมา เราต้องรับผิดชอบชีวิตเองนะจ้ะ ไม่อยากเจ็บตัว ก็ต้องตั้งใจดูและฟังตอนเจ้าหน้าที่สอนวิธีควบคุมรถ ขับตาม ๆ กันไปแบบไม่ซิ่งมาก ก็จะสนุกและปลอดภัยคะ   

จาก snowmobile safari ที่นี่ยังมี Husky Safari บอกเลยว่า หมาเหล่านี้คึกและอยากวิ่งอยู่ตลอดเวลา อันนี้ก็นั่งเป็นคู่เหมือนเดิม เค้าจะให้เรากุมบังเหียนหมาเอง เจ้าหน้าที่จะสาธิตให้ดูว่าเหยียบตรงไหนให้หมาวิ่ง เหยียบตรงไหนให้หมาหยุด เหมือนเดิมคือกลิ่นตุ ผสมระหว่างกลิ่นตัวกับกลิ่นตด

สรุปว่านอนที่กักสเลาต์ตาเนน 1 คืน ทำไป 3 กิจกรรม แต่ยังไม่เห็นแสงเหนือ ใครอยากสนุกกับกิจกรรมหนาว ๆ แบบนี้เค้าให้บริการตั้งแต่ปลายเดือนสิงหา ถึงปลายเดือนเมษายนคะ  

ขอให้ทุกคนสนุกกับการเดินทางนะคะ
#aurorahunting #finland #kakslauttanen #glassigloo #reindeersafari #huskysafari #snowmobilesafari #travel #exploretheworld #ฟินแลนด์ #แสงเหนือ #auroraalarm #เที่ยวเมืองหนาว